— 7 - 



samfund (1895), den første samlede Behandling af Jordens Plante- 

 væxt fra et økologisk Synspunkt, er jo meget nyere endnu. Det 

 er derfor naturligt, at der i Rostrup's Arbejde ikke er forsøgt en 

 maalbevidst Opstilling af Plantesamfundene, men kun en Skildring 

 af Plantevæxten efter dens forskellige Voxepladser: Bø, Myr ; Strand, 

 Indsø o. s. v. 



For hver af disse Voxepladser nævnes de Planter, der er de 

 almindelige og dominerende, desuden tilføjes der Bemærkninger om 

 forskellige biologiske Forhold, der falder i Øjnene. For at vise 

 Behandlingsmaaden vælger jeg f. Eks. „Vegetationen i Boerne". 

 Der opregnes først de karaktergivende Græsarter, hvorunder der 

 peges paa, at Græsserne paa Færøerne i en særlig Grad er tilbøjelige 

 til at optræde i „vivipare" Former, hvad der „sandsynligvis hid- 

 rører fra den fugtige Luft". Hertil sluttes ogsaa Tagenes Græsser. 

 Saa følger en Liste over de „blomstrende" Urter, som hyppigst 

 optræder i Græsvæxten; den blandt Færingerne for sin Blomster- 

 rigdom bekendte Bø ved Sand paa Sandø nævnes særskilt og tillige 

 nogle af dens mere fremtrædende Urter. Endelig tilføjes der en 

 Liste paa adskillige Arter, der egentlig hører hjemme „i højere 

 Regioner", men som hist og her forekommer i Bøerne. 



Paa denne Maade gennemgaas de forskellige Voxepladser kortelig 

 (pp. 12—20), og den Del af Indledningen, der interesserer os her, 

 slutter med et Par Ord om Arternes Varighed. Rostrup peger 

 paa den mærkelige Mangel paa Træer og Buske og paa, at de 

 fleste Urter er fleraarige, samt at de forholdsvis faa én- og toaarige 

 Arter er Ukrudtsplanter eller i alt Fald hører hjemme i Bøerne eller 

 nær Havet, blot med nogle faa Undtagelser. Han regner „omtrent 

 en halv Snes egentlige Fjældplanter" til de en- eller toaarige Arter 

 og anfører i en Parentes sex af dem; men af disse er dog, naar 

 en Snylteplante fraregnes, kun én enaarig, de andre fire fleraarige; 

 og flere end denne ene enaarige Art kender vi heller ikke nu paa 

 Færøernes Fjælde. 



I den næste Snes Aar foreligger der ikke i Litteraturen noget 

 om Færøernes Vegetation; men med Halvfemsernes Begyndelse 

 kommer der Gang i Undersøgelserne. Først er at nævne et lille 

 Bidrag af to engelske Damer, Miss Copland og Miss Birley 

 (1891), som i 1889 besøgte Øerne; det indeholder iøvrigt intet 

 udover de almindelige Betragtninger, som ofte har været gjorte; 

 Damerne besteg Odnedalstind paa Strøm ø og fandt dér de sædvanlige 

 Højfjældsplanter: Ranunculus glacialis, B. acer pumila o.^s. v. 



